recursal/SuperWikiNEXT-32B huggingface dataset:
**נשיונל ג'יאוגרפיק ישראל** הוא ירחון היוצא לאור בישראל מאז 1998, ומהווה מהדורה עברית של המגזין האמריקאי "נשיונל ג'יאוגרפיק". 

"נשיונל ג'יאוגרפיק ישראל" נוסד בשנת 1998 על ידי חברת מעריב החזקות, בעלת העיתון "מעריב". העורכת הראשית של המגזין מאז הקמתו ועד לשנת 2019 היא דפנה רז. העורכת הראשית הנוכחית היא מירית פרידמן. הבעלות על הירחון בישראל השתנתה במשך השנים, והמו"ל הנוכחי בישראל הוא חברת ג'וניור מדיה בע"מ.

המגזין הישראלי החל לצאת לאור בשנת 1998, ובגיליון מאי 2023 ציין 25 שנים לקיומו, עם 300 גיליונות. בשנותיו הראשונות כלל המגזין רק כתבות מתורגמות מהמגזין האמריקאי, והחל משנת 2001 מתפרסמות בו גם כתבות מקוריות העוסקות בישראל. בשנת 2002 החלה לצאת לאור מדי חודשיים מהדורה עברית של National Geographic Traveler (אנ'). בשנים 2005–2013 צורף לירחון מוסף "עולמי" שנועד לילדים, ובשנת 2013 הוחלף במהדורה עברית של National Geographic Kids (אנ'), מגזין הילדים של נשיונל ג'יאוגרפיק. בשנת 2021 החל לצאת לאור המגזין "נפלאות עולם", גרסה של National Geographic Kids הפונה לילדים חרדים. 

בדומה למגזין האמריקאי, גם המגזין הישראלי עורך תחרות צילום שנתית.

#### מהדורה לציבור החרדי

בשנת 2008 פורסמה מהדורה דו־חודשית מיוחדת של הירחון עם תכנים מותאמים לציבור החרדי. המהדורה הייתה פרי שיתוף פעולה בין החברה הזכיינית הישראלית וקו עיתונות דתית. לדברי העורכת של המהדורה העברית דאז, דפנה רז, מטרת המהדורה לא הייתה לצנזר קטעים, אלא להגיש לציבור החרדי כתבות שאינן פוגעות ב"רגישויות" מסוימות של הציבור החרדי. מתוך הדוגמאות שרז נתנה נמנו סוגיות כמו תורת האבולוציה, וצניעות הגוף בתצלומים אנתרופולוגיים.

לקריאה נוספת
------------

* דפנה רז, "הגיליון שממנו התחיל הכל", **נשיונל ג'יאוגרפיק ישראל** 300, מאי 2023.

קישורים חיצוניים
----------------

* אתר האינטרנט הרשמי של נשיונל ג'יאוגרפיק ישראל
* אתר רשמי קודם, בארכיון האינטרנט
* נשיונל ג'יאוגרפיק ישראל, ברשת החברתית פייסבוק

הערות שוליים
------------

1. ↑  אביבה קרול, ‏הנשיונל ג'יאוגרפיק יוצא למסע אחר, באתר גלובס, 28 במאי 1998
2. 1 2  שיתוף פעולה בין נשיונל ג'יאוגרפיק לרשת 'קו עיתונות דתית', באתר בחדרי חרדים, ‏2008-06-16 (ארכיון)
3. 1 2 3  נשיונל ג'יאוגרפיק לציבור החרדי: יוצאו כתבות רגישות, לא ישונו עובדות מדעיות, באתר הידען, ‏2006-08-22
**S-Band** (תרגום מאנגלית: **פס S**) היא הגדרה של המכון למהנדסי חשמל ואלקטרוניקה (IEEE) עבור חלק תחום תדרי המיקרוגל בספקטרום האלקטרומגנטי המכסה את התדרים 2–4 ג'יגה הרץ (GHz). לפי הגדרה זו, הרצועה למעשה חוצה את הגבול המקובל בין הרצועות UHF ו-SHF ב-3.0 GHz. 

רצועת S משמשת מכ"ם פיקוח על שדה תעופה לבקרת תעבורה אווירית, מכ"ם מזג אוויר, מכ"ם של ספינות וכן כמה לווייני תקשורת, במיוחד כאלה המשמשים את נאס"א לתקשורת עם תחנת החלל הבינלאומית. הפס הקצר, בן ה-10 ס"מ של מכ"ם נע בערך בין 1.55 ל־5.2 GHz. 

ההגדרה S-Band מכילה גם את 2.4–2.483 GHz שהם תדרים ללא רישוי, בשימוש נרחב, למשל:

* מכשירי מיקרוגל
* אוזניות אלחוטיות (Bluetooth)
* רשת אלחוטית (WiFi)
* פתיחת דלתות מוסך מנעולים לרכב ללא מפתח
* צגים לתינוקות (Baby Monitors)
* מכונות רפואת דיאתרמיה
* תנורי מיקרוגל (בדרך כלל ב-2.495 GHz)
* רשת הניווט הלווינית האזורית של הודו (IRNSS) - משדרת ב-2.483778 עד 2.500278 GHz.

קישורים חיצוניים
----------------

* TerreStar Networks (Nasdaq: TSTR)
* zarya.info - S-band satellite telemetry and housekeeping frequencies
* utexas.edu - Pioneer 10 & 11 Abstract (archive.org)

הערות שוליים
------------

1. ↑

| תדרי רדיו (IEEE) |
| --- |
| 

|  |  |
| --- | --- |
| ‏ • ‏HF ‏ • VHF ‏ • UHF ‏ • L band‏ • S band ‏ • C band ‏ • X band ‏ • Ku ‏ • K band ‏ • Ka ‏ • V band ‏ • W band ‏ • mm band ‏ • 
 |  |

 |
**רוי ג'ונס ג'וניור** (באנגלית: **.Roy Jones Jr**; נולד ב-16 בינואר 1969) הוא מתאגרף מקצועי לשעבר, פרשן ומאמן אמריקאי בעל אזרחות אמריקאית ורוסית.

רוי ג'ונס זוכה מדליית כסף באולימפיאדת 1988. אלוף העולם הבלתי מעורער בקטגוריית משקל קל כבד. אלוף עולם במשקל בינוני (IBF, 1994-1993), סופר בינוני (IBF, 1996-1994), קל כבד (גרסת WBC, 1997, 2002-1997 ו-2004-2003; גרסת WBA, גרסה 1998-2002; גרסת IBF, 2002 - 1999), בקטגוריות המשקל הכבד הראשון (גרסת WBU, 2013-2015, 2018; גרסת WBF, 2017) והכבד (WBA, 2003).

באופן כללי, ג'ונס ניצח 22 מתאגרפים על התואר העולמי בארבע קטגוריות משקל. איגוד עיתונאי האגרוף האמריקאי ומגזין "הזירה" בחרו את ג'ונס כ"מתאגרף העשור" בשנות ה-90. הוא עמד בראש דירוג הפאונד לפאונד (דירוג המתאגרפים הטובים ביותר, ללא קשר לקטגוריית המשקל, לפי מגזין רינג) ב-1996, 1999 ו-2003.

ג'ונס מחזיק בשיא ניצחונות בקרבות על תואר האלוף המאוחד, כמו גם בעל סדרת ההגנות הארוכה ביותר של התואר המאוחד במשקל קל. המתאגרף הראשון בתולדות האגרוף, שהפך לאלוף העולם במשקל בינוני, הצליח אז לזכות בתארים במשקל סופר-בינוני, קל כבד ומשקל כבד.

בנוסף לאיגרוף, רוי ג'ונס ידוע בקריירת המוזיקלית והמשחק שלו. ב-2001 הקליט את אלבום הראפ הראשון שלו, וב-2003 כיכב ב-מטריקס Reloaded בתור קפטן באלארד.

קישורים חיצוניים
----------------

ויקישיתוף מדיה וקבצים בנושא **רוי ג'ונס ג'וניור** בוויקישיתוף
* 

* אתר האינטרנט הרשמי של רוי ג'ונס ג'וניור
* רוי ג'ונס ג'וניור, ברשת החברתית אקס (טוויטר)

* רוי ג'ונס ג'וניור, ברשת החברתית אינסטגרם

* רוי ג'ונס ג'וניור, באתר olympedia.org

* רוי ג'ונס ג'וניור, באתר BoxRec
* רוי ג'ונס ג'וניור בפגישה עם ולדימיר פוטין, סרטון באתר יוטיוב
* רוי ג'ונס ג'וניור, באתר אנציקלופדיה בריטניקה (באנגלית)

הערות שוליים
------------

1. ↑  "Why Roy Jones Jr. became a Russian". *Christian Science Monitor*. 2015-09-14. נבדק ב-2022-07-29.
2. ↑  .
3. ↑  Best I Faced: Roy Jones Jr. The Ring, ‏2018-05-23

|  |  |
| --- | --- |
| בקרת זהויות עריכת הנתון בוויקינתונים | 
* GND: 135384567
* ISNI: 0000 0000 5044 9616
* LCCN: n2004153155
* MusicBrainz: 4c4c9f4b-d2d1-4835-9c48-f21454b468b9
* VIAF: 6794613
* WorldCat: lccn-n2004153155

 |
**ביני** (**בנימין**) **אשכנזי** (נולד ב-14 בפברואר 1986) הוא עיתונאי ישראלי, המשמש כתב המשפט של אתר החדשות וואלה!.

ביוגרפיה
--------

אשכנזי גדל בירושלים ולמד בישיבה התיכונית נעם, בישיבת ההסדר נתיבות ובישיבת מעלה גלבוע. בשירותו בצה"ל שימש כמש"ק הוראה בקורס "נתיב" במסגרת חיל החינוך והנוער. לאשכנזי תואר ראשון ושני מחקרי במשפטים מהאוניברסיטה העברית בירושלים, והוא עורך דין שהתמחה במחלקה האזרחית בפרקליטות המדינה.

את דרכו בעיתונות החל כשגוייס לשמש כעורך דין בצוות ההקמה של תאגיד השידור הישראלי. לאחר מכן עבר לשמש כתב המשפט של העיתון TheMarker. תחקיר של אשכנזי שפורסם בעיתון עסק במינוי שופטים, ופרוטוקולים מדיוני הוועדה לבחירת שופטים שנחשפו בתחקיר העידו על מעורבותו של איתמר בן גביר בתהליך המינוי של שופטים. תחקיר נוסף של אשכנזי חשף כי פרקליטות המדינה הציעה לחבר הכנסת חיים כץ הסדר מותנה בתמורה לפרישה מהחיים הפוליטיים ומבלי שיושת עליו קלון. בשנת 2021 עבר למקור ראשון, שם חשף את תמלילי החקירה בפרשת "קריסת חניון הברזל" באתר של חברת דניה סיבוס והעלה תהיות לגבי החלטת הפרקליטות שלא להגיש כתבי אישום בפרשה. עוד חשף לאחר אסון הר מירון מסמכים פנימיים מהם עלה חשש שוועדת החמישה לא טיפלה כראוי בסוגיית סילוק הפולשים והמבנים המסוכנים והבלתי חוקיים שבהר מירון. בשנת 2022 עבר לאתר וואלה!, שם חשף את החלטת בית הדין האזורי לעבודה לפיה ייתכן כי חברת וולט תיאלץ להכיר בשליחי החברה כעובדיה. תחקיר נוסף עסק בהמשך האפליה של בנות ממוצא מזרחי בבית הספר בית יעקב "נווה בית שבע" בירושלים. בתפקידו באתר וואלה! אשכנזי מכסה את דיוני בג"ץ ואת תיקי האלפים, בהם נאשמים בנימין נתניהו, נוני מוזס והבעלים לשעבר של האתר שאול אלוביץ'. עם תחילת העדויות בפרשת הצוללות חשף אשכנזי את תמלילי החקירה של שייקה ברקת, העד הראשון בתיק ומי שהוחלף על ידי מיקי גנור בתיווך בין המספנות למערכת הביטחון הישראלית.

אשכנזי מלמד מגמת רדיו בבתי ספר וחט"בים, דוקטורנט למשפטים באוניברסיטת רייכמן, מרצה למשפטים במסלול האקדמי המכללה למינהל ומלמד תקשורת. נשוי ואב לילד.

קישורים חיצוניים
----------------

* ביני אשכנזי, באתר "TheMarker"
* ביני אשכנזי, באתר "וואלה!"

הערות שוליים
------------

1. ↑  אתר למנויים בלבד ביני אשכנזי, מאכערים, פוליטיקה והלבנת ציונים: כך ממנים שופט בישראל, באתר TheMarker‏, 5 בפברואר 2020
2. ↑  אתר למנויים בלבד ביני אשכנזי, השחיתות משתלמת? הדיל המוזר שהפרקליטות מציעה לחיים כץ, באתר TheMarker‏, 16 באוגוסט 2020
3. ↑  ביני אשכנזי, ‏השאלות שעולות מתמלילי החקירה של אסון קריסת חניון הברזל, בעיתון מקור ראשון, 11 בפברואר 2021
4. ↑  ביני אשכנזי, ‏המסמכים מעידים: בניגוד להסכמות בבג"ץ, לא ננקטו צעדים שהיה בכוחם למנוע את אסון מירון, בעיתון מקור ראשון, 6 ביוני 2021
5. ↑  ביני אשכנזי‏, תביעה ייצוגית: האם וולט תיאלץ להכיר בשליחים כעובדי החברה?, באתר וואלה!‏, 3 באוגוסט 2022
6. ↑  ביני אשכנזי‏, הפרדה עדתית בירושלים? תלמידות ממוצא ספרדי למדו בנפרד מתלמידות ממוצא אשכנזי, באתר וואלה!‏, 28 בדצמבר 2022
7. ↑  ביני אשכנזי‏, לקראת נקודת שיא: תמלילי החקירה של עד המפתח בתיק הצוללות נחשפים, באתר וואלה!‏, 8 ביוני 2023
8. ↑  בנימין אשכנזי, באתר אוניברסיטת רייכמן
**נוף עתאמנה אסמאעיל** (בערבית: **نوف عثامنة اسماعيل**; נולדה ב-27 בפברואר 1981) היא ערבייה-ישראלית, דוקטור למיקרוביולוגיה, שפית, יועצת קולינרית וזוכת העונה הרביעית של תוכנית המציאות "מאסטר שף" בשנת 2014.

ביוגרפיה
--------

נוף עתאמנה נולדה בבאקה אל-גרבייה, ישראל, לאם מורה לעברית ולאב רופא, כבת הבכורה למשפחה מוסלמית בת שלושה ילדים. היא מזדהה גם כפלסטינית.

היא למדה בבית הספר יסודי בישובה ובתיכון למדה ב"תיכון חדרה".

למדה לתואר ראשון בביולוגיה באוניברסיטת תל אביב, והמשיכה לתואר שני במיקרוביולוגיה, כשאת השנה השנייה בתואר למדה באוניברסיטת המדינה של אוהיו שבארצות הברית. את תואר הדוקטור במיקרוביולוגיה ימית, קיבלה מהטכניון שבחיפה, ישראל.

בשנת 2014 התמודדה בריאליטי הבישול "מאסטר שף" בערוץ 2 של הזכיינית קשת, והגיעה בה למקום הראשון. תוכנית הגמר שודרה בשידור חי וזכתה לרייטינג גבוה של 42.7%.

קריירה
------

לאחר זכייתה בתוכנית המציאות הישראלית שינתה את עיסוקה. היא החלה לייעץ למסעדות בהכנת תפריטים מהמטבח הערבי, יצרה מתכונים ושיתופי פעולה מסחריים עם חברות ישראליות שונות, בהן סוגת וטרה, וכן לחברות מהמגזר הערבי בישראל. בנוסף, החלה לקיים סדנאות ללימוד בישול בסגנון המטבח הערבי המודרני, ומופיעה כשפית אורחת באירועים ובמסעדות.

במהלך שנת 2016 חברה למעדנייה כשרה בקיבוץ ניר אליהו, שילבה בתפריט אוכל ערבי פלסטיני עם מאפיינים מודרניים, והחלה לבשל במקום באופן קבוע.

משנת 2015 משמשת נוף עתאמנה אסמאעיל כמנהלת האמנותית של "פסטיבל א-שאם" שהחל בשנה זו, שמתקיים מאז בעיר התחתית בחיפה, ישראל, מדי שנה בחודש דצמבר, ומוקדש למטבח השאמי.

חיים אישיים
-----------

נוף עתאמנה אסמאעיל נשואה ואם לשלושה.

קישורים חיצוניים
----------------

* נוף עתאמנה אסמאעיל, ברשת החברתית פייסבוק
* נוף עתאמנה אסמאעיל, ברשת החברתית אינסטגרם
* הילה אלפרט, נוף ילדותי, באתר ישראל היום, 4 באפריל 2014
* נועה רוזין, אל תפספסו: דואט קולינרי בין קלארו לנוף עתאמנה איסמעיל, באתר nana10‏, 29 ביוני 2015
* און לייף, ‏נוף עתאמנה-איסמעיל: אני לא מחפשת 15 דקות של תהילה, באתר onlife,‏ 1 בדצמבר 2016
* "השפים הישראלים לא המציאו שום דבר", אלון הדר, 7 לילות, 5 באוקטובר 2019

הערות שוליים
------------

1. ↑  רן בוקר, נוף עתאמנה-אסמאעיל זכתה בגמר מאסטר שף, באתר ynet‏, 5 באפריל 2014
2. ↑  "השפים הישראלים לא המציאו שום דבר", באתר ynet, ‏2019-10-05
3. ↑  תאווה לעיניים: 42.7% רייטינג לגמר מאסטר שף, באתר mako‏, 6 באפריל 2014
4. ↑  נוף עותאמנה איסמעיל, באתר חברת סוגת
5. ↑  גלי וולוצקי,
 נוף אחר, באתר כלכליסט, 2 בדצמבר 2015
6. ↑  ריטה גולדשטיין, נוף עתאמנה אסמעיל מציעה אוכל ערבי כשר, באתר mako‏, 10 בינואר 2016
7. ↑  5 אירועים מומלצים לפסטיבל א-שאם לאוכל ערבי, באתר טיים אאוט, 7 בדצמבר 2016
**המכון להיסטוריה ופילוסופיה של המדעים והרעיונות ע"ש כהן** הוא מכון מחקר ולימודים מתקדמים במסגרת הפקולטה למדעי הרוח באוניברסיטת תל אביב. המכון הוקם בשנת 1983 על ידי יהודה אלקנה ועמוס פונקנשטיין. 

זהו המכון הגדול והפעיל ביותר בתחומי ההיסטוריה והסוציולוגיה של המדעים והרעיונות בישראל ואחד מששת המכונים המובילים בעולם בתחומו.[דרוש מקור]

תחומי מחקר
----------

המכון עוסק בהיסטוריה של המדע והיסטוריה אינטלקטואלית, בעיקר אירופאית; פילוסופיה של המדע, בדגש על התקופות שלאחר המהפכה המדעית; אנתרופולוגיה של הידע; היסטוריה ופילוסופיה של הביולוגיה; היסטוריה של הטכנולוגיה; היסטוריה ופילוסופיה של המתמטיקה מהעת העתיקה ועד למודרנה; לימודי תרבות, בדגש על היבטים ביקורתיים של תרבות המערב; הסתכלות ביקורתית על מדע ויהדות, כולל בהקשר של החברה בישראל.

מדי שנה מקיים המכון בשיתוף עם מרכז אדלשטיין באוניברסיטה העברית ומכון ון ליר סדרת מפגשים שמוקדשים לנושאים שונים מתחומי ההיסטוריה והפילוסופיה של המדעים. הקולוקוויום הוא על שם פילוסוף המדע יהושע בר-הלל.

קישורים חיצוניים
----------------

ויקישיתוף מדיה וקבצים בנושא **המכון להיסטוריה ופילוסופיה של המדעים והרעיונות ע"ש כהן** בוויקישיתוף
* 

* אתר האינטרנט הרשמי של המכון להיסטוריה ופילוסופיה של המדעים והרעיונות ע"ש כהן

* אתר האינטרנט הרשמי של המכון להיסטוריה ופילוסופיה של המדעים והרעיונות ע"ש כהן (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 4417151717062613900002
* WorldCat (עם VIAF): 4417151717062613900002

 |
**פרוונות** היא העיסוק בעיבוד, עיצוב וטיפול בבגדי פרווה. העוסק בפרוונות נקרא "פרוון" (בלשון נקבה: פרוונית).

הפרוונות היא מקצוע עתיק למדי. כבר בימי קדם ידוע על שימוש בפרווה כלבוש וכסמל מעמד ובכל מקרה, "מלבושו" של האדם הקדמון היה עשוי פרווה. בעבר היו יהודים רבים בין העוסקים בפרוונות באירופה, אך היו מקומות בהם היו מוגבלים מלעסוק דווקא בפרוונות. בין העוסקים בפרוונות בעבר, זרח ברנט (מראשי היישוב הראשון) וסטפן בראון, פרוון תל אביבי מפורסם, אשר על שמו (ובמקום בית המלאכה שלו) נמצאת מסעדה הנושאת את אותו שם.

כיום, בין היתר בשל פעילות למען זכויות בעלי חיים ונגד השימוש בפרווה לצורכי ביגוד, הצטמצם שוק הפרוות לביגוד ולפיכך גם מקצוע הפרוונות סבל מירידה בכמות העוסקים בו ובהכנסות שלהם. בישראל, משרד העבודה הסדיר את לימוד מקצוע הפרוונות באמצעות חניכות. בשנות ה-50 וה-60 התרכזו בתי פרוונות רבים ברחוב בן-יהודה בתל אביב (בשל מיקומו בקרבת אזור המלונות לחוף ימה של תל אביב), אך כיום נותרו רק חנויות מעטות העוסקות בכך בישראל.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פרון** |
| ויקימילון ערך מילוני בוויקימילון: **פרונות** |
| ויקישיתוף תמונות ומדיה בוויקישיתוף: **פרוונות** |

* תמונות של מקצוע הפרוונות, מאתר "ארגון יוצאי לודז' בישראל"

הערות שוליים
------------

1. ↑  בית התפוצות הקהילה היהודית בזמושץ'
2. ↑  תקנות החניכות (פרוונות), תשכ"ה-1964, באתר "הוצאת נבו"
3. ↑  מעריב nrg, משיכה חייתית

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 4374935-5

 |
**ג'טיקס** (באנגלית: **Jetix**) היה ערוץ טלוויזיה ששודר ברחבי העולם והיה בבעלות חברת וולט דיסני האמריקאית. 

ערוץ "ג'טיקס" שידר סדרות פעולה, הרפתקאות ואנימציה לילדים. 

בישראל הערוץ היה משודר באפיק 82 ב-HOT ובאפיק 45 ב-yes.

באוגוסט 2005 עלה ב-HOT ערוץ אינטראקטיבי בתשלום בשם "**Jetix i**", אשר הכיל משחקים ממותגים עם הדמויות מהערוץ.

הערוץ נחל הצלחה ומאוחר יותר עלה גם ב-yes.

בשנת 2009 החליטה חברת דיסני העולמית להחליף את כל ערוצי ג'טיקס בעולם לערוץ דיסני XD (או בערוץ דיסני בארצות שלא היה קיים ערוץ דיסני לפני, כמו ישראל). ערוץ ג'טיקס האחרון שנותר בעולם היה ברוסיה, והוא הוחלף על ידי דיסני ב-10 באוגוסט 2010. במהלך השנים דיסני ישראל החזירו כמה מהסדרות שהיו בג'טיקס לערוץ דיסני כגון: טוטלי ספייס, דורימון, H2O, קיד וקאט ועוד מספר סדרות. בישראל פעל הערוץ מאמצע שנת 2005 כשהחליף את ערוץ פוקס קידס.

ב-9 בספטמבר 2009 ערוץ ג'טיקס הישראלי השלים את המיתוג החדש כמו בחלק מאירופה לערוץ דיסני (כשברוב העולם נקרא Disney XD).

היסטוריה
--------

ערוץ ג'טיקס החליף את ערוץ פוקס קידס בשנת 2002. הערוץ נסגר עקב בעיות כספיות, רייטינג נמוך ובעקבות פרישתו של חיים סבן (מנהל הערוץ פוקס קידס) מהפקת סדרות טלוויזיה.

לפני שסבן פרש מהערוץ, הוא מכר את הערוץ ב-1.7 מיליון דולר לחברת וולט דיסני, שמיתגה את הערוץ מחדש ושינתה את שמו לג'טיקס. חברת וולט דיסני הביאה סדרות למשל כמו וואן פיס ועוד.

בישראל הערוץ שודר במשך כארבע שנים, מ-2005 עד 2009. עם הגעתו של הערוץ לארץ, נהפך לאחד הערוצי הטלוויזיה האהובים והנצפים ביותר, בעיקר בקרב הילדים ובני הנוער.

כמו כן, לערוץ "ג'טיקס" הייתה גם ספרייה בעולם הילדים של HOT VOD (מאוחר יותר ב-HOT VOD Young) ו

וספריית הערוץ כללה מגוון תוכניות בהן: "PUCCA", "בלאגן", "בלאגן ועד אילת", "סוניק X", "גור ואוח" ועוד...

תוכניות הערוץ הופצו ע"ג קלטות DVD מבית "גלובוס יונייטד" (כגון: "בלאגן", "גור ואוח", "ין יאנג יו", "PUCCA" ועוד).

הפקות מקור של הערוץ
-------------------

* גור ואוח (2 עונות)
* גור ואוח - הכיתה המחורפפת
* בילי (2 עונות)
* בלאגן (סדרת אולפן של כוכבי הערוץ)
* בלאגן ועד אילת
* קומי קומי
* הניצוצות של מאור

### סדרות מצוירות ששודרו

* 2001-2004: ליזי מקגווייר
* הדרדסים
* דיג'ימון
* 2002: אונץ' פונץ'
* 2002: ג'ים בוטן
* 2002: מדבוט
* 2003: רובוטריקים ארמדה
* 2003: חוש חש והחושחשים
* 2004: המטארו
* 2004: דורימון
* 2005: שאמן קינג
* 2005: דאיגאנדר
* 2004-2006: סוניק X
* 2006: סופר רובוט
* 2006: וואן פיס
* 2006: בידאמן
* 2006-2008: גלקטיק פוטבול
* 2006-2008: קים פוסיבול
* 2006-2008: PUCCA
* 2007: אובן מרוץ הכוכבים הגדול
* 2007: בובובו-בו בו-בובו
* 2007: ויוטיפול ג'ו
* 2007: שאולין ווזאנג
* 2007: אגדת טרזן
* 2007-2009: אמריקן דרגון
* 2007-2009: ין יאנג יו
* 2008-2009: מועדון מכסחי המפלצות
* 2009: קיד וקאט

ראו גם
------

* חברת וולט דיסני
* ערוץ דיסני
* ערוץ דיסני ישראל
* פוקס קידס

קישורים חיצוניים
----------------

ויקישיתוף מדיה וקבצים בנושא **ג'טיקס** בוויקישיתוף
* "PUCCA" בספריית ערוץ "ג'טיקס" ב-HOT VOD

* אתר האינטרנט הרשמי של ג'טיקס
* תמר וילרפורט, ערוץ דיסני מגיע לישראל: יחליף את ג'טיקס, באתר כלכליסט, 28 ביוני 2009

הערות שוליים
------------

1. ↑  ערוץ Jetix משיק ערוץ אינטראקטיבי ב-HOT באתר וואלה!, 27 ביולי 2005
2. ↑  אורנה יפת, ערוץ הילדים פוקס קידס משנה את שמו לג'טיקס, באתר ynet, 28 בפברואר 2005
שגיאות פרמטריות בתבנית:מקורות   
פרמטרי חובה [ נושא ] חסרים 



**מכבי רמת גן** היא אגודת ספורט ישראלית, השייכת למרכז מכבי וממוקמת בעיר רמת גן. האגודה הוקמה בשנת 1927 ומשחקת לרוב בצבעים כחול ולבן.

קבוצת הכדורסל (נשים)
--------------------

 ערך מורחב – **מכבי עירוני רמת גן (כדורסל נשים)**  

קבוצת מכבי עירוני רמת גן (לשעבר מכבי רמת חן) משחקת בליגת העל בכדורסל נשים. הקבוצה הוקמה ב-1957 והישגיה הם אליפות אחת, ארבע סגנויות באליפות המדינה וארבע זכיות בגביע המדינה. ביתה של הקבוצה הוא אולם זיסמן.

בקיץ 2019 הודיעה עיריית רמת גן כי הקבוצה תאוחד עם עירוני רמת גן ושמה ישונה למכבי עירוני רמת גן.

בקיץ 2021 החתימה הקבוצה שחקנית זרה הראשונה, אליסיה ג'נקינס (27, 1.85 מ') המשחקת בעמדת הפורוורדית.

קבוצת הכדורסל (גברים)
---------------------

 ערך מורחב – **מכבי עירוני רמת גן (כדורסל גברים)**  

נכון ל-2023, הקבוצה משחקת בליגת העל. הקבוצה נוסדה ב-1928 והישגיה הם שלוש סגנויות בליגת העל בכדורסל, שתי סגנויות בגביע המדינה בכדורסל וזכייה בגביע הליגה בשנת 1990. ביתה הנוכחי הוא אולם זיסמן, כשביתה המקורי היה במגרש הבלטות הפתוח ברחוב הרצל משם עברה לארח בכפר המכביה. ב־18 במאי 2023 שבה הקבוצה לאחר 13 שנים לליגת העל, לאחר שניצחה 3:2 בסדרת חצי גמר הפלייאוף של הליגה הלאומית את אליצור אשקלון ולאחר שניצחה ברבע הגמר 4:1 את א.ס. רמת השרון וסיימה את הליגה הסדירה במקום השני.

קבוצת הכדורגל
-------------

 ערך מורחב – **הכח מכבי עמידר רמת גן**  

הקבוצה משחקת בליגה ב'. הקבוצה הוקמה ב-1962, לאחר איחוד בין הקבוצה ההיסטורית מכבי רמת גן להכח תל אביב. המועדון זכה בעברו פעמיים באליפות המדינה ופעמיים בגביע המדינה בכדורגל. אצטדיונה הביתי הוא אצטדיון וינטר.

קבוצות הכדוריד
--------------

 ערך מורחב – **מכבי ארזים רמת גן**  

קבוצת הנשים משחקת בליגה הלאומית והיא האלופה הנוכחית. קבוצת הגברים משחקת בליגה הארצית. קבוצת הנשים זכתה בכ-14 אליפויות הליגה הלאומית ובשבעה גביעי המדינה. קבוצת הגברים זכתה פעם אחת בגביע המדינה. שתי הקבוצות חולקות את אותו אולם ביתי - אולם אהל שם.

קבוצות כדורגל מליגות נמוכות
---------------------------

 ערך מורחב – **מכבי השקמה/רמת חן**  

הקבוצה הוקמה בשנת 1989 ומשחקת בליגה ג. ביתה הוא אצטדיון השקמה (על יד אצטדיון וינטר).

קבוצות עבר
----------

 ערכים מורחבים – **מכבי רמת גן, מכבי רמת עמידר**  

* **מכבי רמת גן** - קבוצת עבר בכדורגל שנוסדה עוד לפני קום המדינה ב-1939, שיחקה בעיקר בליגות נמוכות, והתאחדה עם הכח תל אביב ליצירת קבוצת הכח מכבי רמת גן.
* **מכבי רמת עמידר** - קבוצת עבר בכדורגל שנוסדה ב-1957 והתאחדה בשנת 2005 עם הכח רמת גן תחת השם הכח מכבי עמידר רמת גן.

הערות שוליים
------------

1. ↑  איחוד בין מכבי עירוני רמת גן לבין מכבי רמת חן.
2. ↑  נשים: מכבי עירוני רמת גן החתימה את אליסיה ג'נקינס, באתר וואלה!‏, 27 ביוני 2021
**יראם המגדיאלי** (לעיתים גם: **המגדלי**; באנגלית: **Yiram of Magdiel**) היה פרשן המקרא בן המאה ה-10, מחוגו של רס"ג.

פעילותו
-------

יראם פעל ברומא, והכינוי "המגדיאלי" דבק בו בשל פרשנות מדרשית לזהותו של האלוף המקראי, מצאצאי עשו, "אַלּוּף מַגְדִּיאֵל" (ספר בראשית, פרק ל"ו, פסוק מ"ג). לפי פרשנות זו שמקורה הידוע הראשון בפירוש רש"י על התורה, והשתקעה גם בחיבור המדרשי המאוחר "מדרש אגדה": "מגדיאל היא רומי".

יראם היה בן דורו של רס"ג וצעיר ממנו, וייתכן שהיה תלמידו. יש המייחסים לו את חיבור הפירוש לדברי הימים שהדפיס רפאל קירכהיים בפרנקפורט בשנת תרל"ד, משלושה כתבי יד.

קישורים חיצוניים
----------------

* יראם המגדיאלי, במהדורת 1901–1906 של האנציקלופדיה היהודית (באנגלית)
* הרב נפתלי יעקב הכהן, "הר"ר יראם המגדלי", **אוצר הגדולים אלופי יעקב**, חיפה, תשכ"ז–תש"ל, חלק ו, עמוד כו, באתר היברובוקס

הערות שוליים
------------

1. ↑  ****פירוש על דברי הימים** מיוחס לאחד מתלמידי סעדיה הגאון**, פרנקפורט תרל"ד, באתר היברובוקס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012736937305171

 |
**אייל עין הבר** הוא חלילן ומנצח ישראלי, חבר מייסד בחמישיית כלי הנשיפה הישראלית וכמו כן משמש כחבר במקהלת החליל הישראלית. 
ב 2017 פוטר מעבודתו כמרצה באוניברסיטת תל אביב עקב ניצול יחסי מרות עם תלמידה בכיתתו.

אייל עין הבר כיהן כמשנה לחלילן הראשון בתזמורת הפילהרמונית הישראלית משנת 1996 עד 2014. משנת 1997 הוא מלמד חליל בבית הספר למוזיקה ע"ש בוכמן-מהטה באוניברסיטת תל אביב, שם הוא מכהן כראש המחלקה לכלי נשיפה והקשה, וכן כראש התוכנית להכשרה תזמורתית.
הקריירה של עין-הבר נסקה במהירות - כאשר כבר בזמן שירותו הצבאי ניגן לצד ז'אן-פייר רמפל עם הסינפונייטה הישראלית באר שבע.
לצד הקריירה שלו כחלילן, גם למד ניצוח אצל מנדי רודן ואחרים והיה עוזר מנצח בתזמורת הסימפונית חיפה. הופיע כסולן ומנצח עם תזמורות בישראל ומחוצה לה - בין היתר, עם התזמורת הפילהרמונית הישראלית, התזמורת הקאמרית הישראלית, תזמורת נתניה הקאמרית הקיבוצית, תזמורת "קלאסיקה" רחובות, סימפונט רעננה, התזמורת הסימפונית הישראלית ראשון לציון, התזמורת הקאמרית הרצליה ועם התזמורת הקאמרית של חיל החינוך והנוער.
בשנים 2008-2007 הופיע בדואו חליל-אבוב עם עמיתו לתזמורת הפילהרמונית הישראלית דודו כרמל ועם התזמורת הסימפונית של קוויבק בניצוחו של יואב תלמי. 

אייל עין הבר זכה בפרסים בתחרויות שונות, מקומיות ובינלאומיות, בין היתר זכה בפרס פרנסואה שפירא בשנת 1996 ובפרסים בתחרויות בסכוונינגן שבהולנד ובקובה שביפן.

במהלך השנים הוציא תחת ידיו עשרות תלמידים, זוכי תחרויות ופרסים בינ"ל ופעילים בעולם המוזיקלי בישראל ומחוצה לה. 

החל מאוקטובר 2016 מלמד עין-הבר את כיתת החליל בבית הספר הגבוה למוזיקה במונטסר שבגרמניה.

קישורים חיצוניים
----------------

ויקישיתוף מדיה וקבצים בנושא **אייל עין הבר** בוויקישיתוף
* 

* אתר האינטרנט הרשמי של אייל עין הבר
* אייל עין הבר, ברשת החברתית LinkedIn

* אייל עין הבר, סרטונים בערוץ היוטיוב

* אייל עין הבר, באתר MusicBrainz (באנגלית)
* איל עין הבר באתר הבמה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007603621005171
* GND: 1282289853
* ISNI: 0000 0000 5913 1372
* LCCN: no2009064588
* MusicBrainz: 0f1e833b-9645-4b61-ad71-51cc2006e119
* VIAF: 86402597
* WorldCat (עם VIAF): 86402597

 |
**חוּמָשׁ** (במקור: **חֹמֶשׁ**, שמשמעו 'חמישית' בעברית עתיקה) הוא כינוי למגילה או ספר שהכילו את הטקסט של ספר אחד מתוך טקסט התורה שחולק לחמשה חלקים, בשונה מספר תורה בה הובא הטקסט כולו. חומשים אלו נועדו לצורך לימוד התורה, וקדושתם ההלכתית פחותה מקדושת ספר תורה, אף אם נכתבו על פי דיני כתיבת סת"ם.

בעת החדשה עם התפתחות הדפוס. נהוג אצל יהודי מזרח-אירופה, לכנות בשם "חומש" את כל הספרים המודפסים המכילים את טקסט התורה, במקרה שהודפסו בכרכים נפרדים, אך אם הודפסו יחד - אז נהוג לכנותם בשם **חמשה חומשי תורה**. לעיתים השתמשו במילה "חומש" כמקבילה למילה "תורה" כדי להבדילה ממשמעותה המופשטת של המילה "תורה" - מכלול ספרי הלימוד היהודיים.

חלוקת התורה לחומשים
-------------------

על פי החוקר ברוך שוורץ, עם סיום עריכת התורה הייתה התורה יצירה ספרותית גדולה מדי שלא הייתה יכולה להיכתב על מגילה אחת בלבד, ולכן חילקו את תוכנה לחמשה חלקים. כל חלק נכתב על מגילה נפרדת ונקראה *חֹמֶש*, המכלול של חמשת החֳמָשִׁים נקרא *חמשה חמשי תורה* והם מרכיבים יחד את הנוסח השלם של התורה.

בספרות התנאית מובאות שמותם של ארבעה מתוך החמשה: **ספר אברהם יצחק יעקב**, או בשמו האחר **ספר הישר**; **תורת כהנים**; **חומש הפקודים**; **משנה תורה**. אצל אמוראי ארץ ישראל הם כונו לפי המילה הפותחת: ספר בראשית; ספר שמות; ספר ויקרא; ספר במדבר; ספר דברים.

גם ספר תהילים נחלק לחמשה חומשים, וכנראה קראו בשם חומש גם לחמש המגילות, כשהן כתובות בספר אחד.

בעקבות החלוקה נהגו לקרוא לטקסט של כל התורה כולה בשם "חמשה חומשי תורה".

החומש בהלכה
-----------

### קריאת התורה בחומשים

לפי ההלכה, אף על פי שמותר לכתוב חומשים ואף יש בהם קדושת כתבי הקודש (אם נכתבו כדיני סת"ם), אין לקרוא בחומשים את קריאת התורה בבית הכנסת במקום בספר תורה שלם, מפני כבוד הציבור, כלומר שזהו בזיון הציבור שאין להם ספר תורה שלם. יש הסוברים שאם הציבור רוצה למחול על כבודו ולקרות בחומשים כשרים כשאין ספר תורה, הוא רשאי לעשות כן, ויש האוסרים. בחומשים מודפסים ודאי לא ניתן לקרוא קריאת התורה, אך למרות זאת, ראוי שבני עיר שאין להם ספר תורה ישמעו את קריאת התורה מתוך חומש בלא ברכה, כדי שלא תשתכח אצלם חובת הקריאה.

קדושת החומש פחותה מספר תורה, ולכן אין להניח חומש מעל ספר תורה. בכל זאת קדושתו חמורה משאר ספרי המקרא ולכן יש להניחם מעל ספרי הנביאים ולא מתחתיהם. כמו כן אסור לעטוף את הנביאים במטפחות החומשים.

ראו גם
------

* חומש תהילים תניא
* דין חומש שנפל

לקריאה נוספת
------------

* ישראל מ' תא-שמע, "הקריאה בחומשים 'שלנו' – שתי גישות בהלכה ותולדותיהן", **מנהג אשכנז הקדמון**, ירושלים: הוצאת מאגנס תשנ"ט, עמ' 171–181.

קישורים חיצוניים
----------------

ויקישיתוף מדיה וקבצים בנושא **חומש** בוויקישיתוף

הערות שוליים
------------

1. ↑  ברוך יעקב שורץ, 'התורה: חמשת חומשיה וארבע תעודותיה', ספרות המקרא: מבואות ומחקרים', כרך א, עמ' 161–162, 218.
2. ↑  ראו: בראשית רבה, פרשה ו', פסקה ט'.
3. ↑  תלמוד בבלי, מסכת קידושין, דף ל"ג, עמוד א'.
4. ↑  נחמיה אלוני, **חמש, חומש**, אנציקלופדיה מקראית, כרך ג, טור 190. על פי תלמוד ירושלמי, מסכת מגילה, פרק ב', הלכה ד'.
5. ↑  תלמוד בבלי, מסכת חגיגה, דף י"ד, עמוד א'.
6. ↑  תלמוד בבלי, מסכת גיטין, דף ס', עמוד א'.
7. ↑  רבי מרדכי יפה, לבוש התכלת, סי' קמג.
8. ↑  פרי חדש שם ס"ק ב מתיר; ואילו הט"ז סימן נג ס"ק ב אוסר.
9. ↑  תניא רבתי, עניין ספר תורה; והובא במשנה ברורה, סימן קמ"ג, סעיף קטן ט'.
10. ↑  תוספתא, מסכת מגילה, פרק ג, הלכה כ
**לאון ריינאך** (בצרפתית: **Léon Reinach**‏; 24 במאי 1893 – 12 במאי 1944) היה מלחין ואספן אמנות יהודי-צרפתי. נספה בשואה.

היסטוריה
--------

נולד ב-1893 בנו של פרופסור הארכאולוג וההיסטוריון פרופסור תאודור ריינאך. משפחת ריינאך היהודית-צרפתית הוציאה מתוכה מדינאים ואנשי רוח: דודו ז'וזף ריינאך היה חבר פרלמנט ותומך מובהק של אלפרד דרייפוס; דודו סלומון ריינאך היה ארכאולוג והיסטוריון, מראשי כי"ח וממייסדי יק"א.

בשנת 1918 נישא לביאטריס דה קמונדו, אשת חברה ידועה בצרפת. היא הייתה בתו היחידה של הבנקאי ואספן האמנות היהודי מואיז דה קמונדו, בן למשפחת קמונדו היהודית, מייסדי ומנהלי בנק קמונדו באירופה. אמה של ביאטריס, אירן קאהן ד'אנברס, הייתה בתו של הבנקאי היהודי לואי קאהן ד'אנברס, שעמד בראש הבנק שלימים הפך לבנק העולמי BNP. אירן קאהן ד'אנברס הייתה הנושא של דיוקן מפורסם של רנואר.

בשנת 1920 נולדה בתם של לאון וביאטריס, פאני, ובשנת 1923 נולד בנם ברטרנד.

לאון וביאטריס וילדיהם התגוררו באחוזה שנרכשה על מואיז דה קמונדו בשנת 1904. במלחמת העולם השנייה ניצלה האחוזה ונשמרה כמות שהיא, והיא משמשת "מוזיאון ניסים דה קמונדו" המכיל אוסף אמנות יקר שאסף מואיז דה קמונדו.

ריינאך היה מוזיקאי, מלחין ואספן אמנות. באוסף שלו נכלל הציור "הגשר בצ'אטו" של ואן גוך.

כאשר גרמניה הנאצית כבשה את צרפת ב-1940, בני משפחת ריינאך נרדפו בגלל יהדותם. במהלך מלחמת העולם השנייה נפרדו בני הזוג. בסוף 1942 הוא חצה לאזור החופשי. הוא נעצר בעת שניסה להימלט לספרד. ב-20 בנובמבר 1943 הוא הובל עם בנו ובתו למחנה ההשמדה אושוויץ ושם נספו. גם ביאטריס דה קמונדו נספתה באושוויץ.

|  |  |
| --- | --- |
| בקרת זהויות עריכת הנתון בוויקינתונים | 
* GND: 130243167
* SUDOC: 22007660X
* VIAF: 35557491
* WorldCat: viaf-35557491

 |
**ויטור הוגו רוקה פריירה** (בפורטוגזית: **Vitor Hugo Roque Ferreira**; נולד ב-28 בפברואר 2005 בטימוטאו שבברזיל) המכונה "טיגריניו" (טיגריס קטן) הוא כדורגלן ברזילאי המשחק בעמדת החלוץ בקבוצת  ברצלונה מהלה ליגה ונבחרת ברזיל

קריירת מועדונים
---------------

ויטור רוקה גדל במחלקות הנוער של אמריקה מיניירו וקרוזיירו. הוא החל את הקריירה המקצוענית שלו בקבוצה הבוגרת של קרוזיירו במסגרת ליגת המשנה הברזילאית. הוא ערך 14 הופעות ליגה במדי המועדון, בהן הבקיע שלושה שערים.

### אתלטיקו פראאנסה

ב-13 באפריל 2022 חתם על חוזה לחמש שנים באתלטיקו פרנאאנסה מליגת העל הברזילאית, שהפעילה את סעיף השחרור שלו בסך 24 מיליון ריאל ברזילאי, והפך לרכישה היקרה ביותר בהיסטוריה של המועדון. הוא ערך 29 הופעות ליגה בעונת 2022, בהן הבקיע חמישה שערים. בנוסף, ערך שבע הופעות במסגרת גביע ליברטדורס לעונת 2022, בהן הבקיע שני שערים. קבוצתו הפסידה בגמר הטורניר לפלמנגו. 

### ברצלונה

ב-12 ביולי 2023 ברצלונה רשמית הכריזה על ההחתמה של הברזילאי, אבל סיכמה עם אתלטיקו פראאנסה שרוקה יתחיל לשחק בברצלונה החל מה-1 בינואר 2024. ערך את הופעת הבכורה שלו ב-4 בינואר נגד לאס פאלמס כשעלה מהספסל בניצחון 2-1, כמה ימים לאחר מכן ב-7 בינואר שיחק בגביע הקופה דל ריי נגד בארבסטרו מהליגה הרביעית בספרד כשעלה מהספסל בניצחון 3-2.

קריירה בינלאומית
----------------

נכלל בסגל נבחרת ברזיל עד גיל 20 לטורניר אליפות אמריקה הדרומית עד גיל 20 בשנת 2023. נבחרת ברזיל זכתה בטורניר, ורוקה סיים כמלך השערים של הטורניר עם ששה שערים, בצוותא עם חברו לנבחרת אנדריי סנטוס.

ב-23 במרץ 2023 זומן רוקה לנבחרת ברזיל הבוגרת בפעם הראשונה, ושיחק במשחק ידידות נגד מרוקו כשעלה בדקה ה65' בהפסד 2-1.

קישורים חיצוניים
----------------

ויקישיתוף מדיה וקבצים בנושא **ויטור רוקה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN
* מיכאל יוכין, ‏ברצלונה מצאה רונאלדו חדש? הכירו את רוקה, באתר ONE‏, 16 ביוני 2023

הערות שוליים
------------

1. ↑  Talento e juventude! Vitor Roque é o novo reforço do Furacão באתר הרשמי של אתלטיקו פרנאאנסה, 13 באפריל 2022 (בפורטוגזית)
2. ↑  Maior contratação da história do Athletico, Vitor Roque é anunciado com a camisa de Bruno Guimarães, באתר Globo, ‏ 13 באפריל 2022 (בפורטוגזית)
**מדד העוצמה היחסית** ובאנגלית (Relative Strength Index (RSI הוא מתנד (אוסצילטור) בו נעשה שימוש בשיטת הניתוח הטכני. המתנד מראה את עוצמת המחיר על ידי השוואה בין תנודות מעלה ומטה של מחירי הסגירה של נייר הערך. 

ה-RSI פופולרי משום שקל יחסית לפרש את משמעותו. הוא פותח בשנת 1978 על ידי ולס ויילדר ופורסם בחוברת מקצועית שעוסקת במחירי סחורות עתידיות. פיתוח נוסף הופיע בספרו מאותה שנה בשם New Concepts in Technical Trading Systems.

המונח עוצמה יחסית עשוי להתייחס גם לעוצמת נייר הערך ביחס לשוק הכולל או לענף אליו משתייך הנייר. לדוגמה מניה שעולה ב-2% כאשר יתר השוק עולה ב-1%. ערך זה **איננו** מתייחס לאבחנה זו ביחס לשוק או לענף. 

דרך החישוב:
עבור כל יום יחושב שינוי כלפי מעלה U או שינוי כלפי מטה D. בכל יום שהשינוי יהיה כלפי מעלה פירוש הדבר ששער הסגירה גבוה מזה של היום הקודם.

{\displaystyle U=close\_{today}-close\_{yesterday}}
{\displaystyle D=0}
או במצב ההפוך בו נרשמת ירידה ביחס ליום הקודם:

{\displaystyle U=0}
{\displaystyle D=close\_{yesterday}-close\_{today}}
אם שער הסגירה היום זהה לזה של אתמול, הן U והן D שווים לאפס. את הממוצע U מחשבים בעזרת ממוצע נע מעריכי ומשתמשים במספר ימים N כגורם החלקה, וכך גם לגבי D. היחס בין שני הממוצעים נקרא העוצמה היחסית. 

{\displaystyle RS={EMA[N]\;of\;U \over EMA[N]\;of\;D}}
את התוצאה הזו אנו ממירים למדד העוצמה היחסית בין הערכים 0-100.

{\displaystyle RSI=100-100\times {1 \over 1+RS}}
ניתן לכתוב מחדש את הביטוי כדי להדגיש את הדרך בה RSI מבטא את העלייה כיחס של העלייה הכוללת: 

{\displaystyle RSI=100\times {EMA[N]\;of\;U \over (EMA[N]\;of\;U)+(EMA[N]\;of\;D)}}
EMA הוא ממוצע נע אקספוננציאלי (הגדרתו ר' במונח "ממוצע נע"). EMA בדומה ל"ממוצע נע משוקלל" מתחשב גם הוא יותר בנתונים האחרונים ופחות בנתונים ה"ישנים".

ה-EMA משתמש בעיקרון בכל נתוני העבר של המחיר. חשוב ללכת מספיק זמן אחורנית, או במקום זאת להתחיל את הנתונים ב"ממוצע נע" פשוט - ממוצע מחיר של N ימים. 

{\displaystyle AvgU\_{initial}={U\_{1}+U\_{2}+\cdots +U\_{N} \over N}}
ואז להמשיך עם הנוסחה הרגילה של EMA

{\displaystyle AvgU\_{today}=\alpha \times U\_{today}+(1-\alpha )\times AvgU\_{yesterday}}
ובאופן דומה לגבי הירידות.

פרשנות: ויילדר המליץ על תקופת החלקה של 14 ימים.

מדד העוצמה היחסית
ויילדר התייחס לנייר ערך כקנוי ביתר אם RSI הגיע ל-70, זאת אומרת שהסוחר צריך לשקול למכור את הנייר. במקביל, אם RSI ירד ל-30 הנייר נחשב כמכור ביתר. העיקרון הוא שאם ישנה פרופורציה גבוהה של תנודות יומיות לאותו כוון זה אירוע קיצוני והמגמה עשויה להתהפך. לעיתים משתמשים ברמות של 80 ו-20 וניתן לגוון בהתאם לתנאי השוק (בשוק פרי ייתכן שנעלה את הערכים כלפי מעלה).

עליות או ירידות גדולות בניירות ערך ישפיעו על RSI, אבל באותה מידה זה יכול להיות איתות קניה או מכירה שגוי. לכן הדרך הנכונה להשתמש ב-RSI היא כמתנד משלים לאינדיקטורים טכניים אחרים.

לקריאה נוספת
------------

* *New Concepts in Technical Trading Systems* by J. Welles Wilder, ISBN 0-89459-027-8
* RSI buy & sell signals; RSI divergences at OnlineTradingConcepts.com

קישורים חיצוניים
----------------

* תיאור RSI, MarketScreen
* תיאור RSI, StockCharts
**רכס הוואיוואש** (**Huayhuash**) הוא רכס הרים שמהווה חלק מהרי האנדים בפרו. הרכס ממוקם באזור מפגש המחוזות אנקאש (אנ'), לימה ווואנוקו (אנ'). ככל הנראה מקור השם וואיוואש בשפה קצ'ואה, מהמילה waywash שפירושה סמור, או מהמילה waywashi שפירושה סנאי. ב-2002 הרכס הוגדר כשמורת טבע.

גאוגרפיה
--------

רכס הוואיוואש עובר מצפון לדרום ואורכו 30 ק"מ לערך. ברכס שבעה הרים שגובהם מעל 6,000 מטרים, ביניהם הר ירופאחה, שגובהו 6,635 מטרים והוא ההר השני בגובהו בפרו. הר ידוע נוסף, בגובה 6,345 מטרים, הוא הסיולה גראנדה (אנ'), שהתפרסם בספר Touching the Void (אנ') של מטפס ההרים ג'ו סימפסון (אנ'). הרכס מהווה חלק מקו פרשת המים של יבשת דרום אמריקה. המשקעים במדרון המזרחי זורמים מזרחה לנהר מרניון, אחד משני יובליו העיקריים של האמזונאס. המשקעים במדרון המערבי זורמים לכיוון האוקיינוס השקט דרך נהר פאטיוילקה (Pativilca) ויובליו. ברכס מצויים אגמיים קרחוניים רבים.

הרכס מאוכלס בדלילות. ישנם בתי חווה מעטים, רובם נמצאים עד גובה 4,000 מטרים (קו השלגים עובר בגובה 4,800 מטרים לערך). העיירות הקרובות ביותר לרכס הן צ'יקיאן (אנ') (3,400 מטרים) וקאחאטאמבו (אנ') (3,375 מטרים). מצפון לרכס עוברת דרך לא סלולה ששימשה את פעילות הכרייה באזור ומגיעה עד לגובה 4,750 מטרים. בשנת 2002 משרד החקלאות הפרואני הכריז על האזור כשמורת טבע ואסר על כרייה ושאר פעולות כלכליות באזור.

תיירות
------

הרכס ידוע כאזור טרקים פופולרי. הטרק המקובל הוא טרק מעגלי בשם Huayhuash Circuit. הטרק לוקח 8-10 ימים, תלוי במסלול שבוחרים. רוב ההליכה ואתרי הלינה נמצאים מעל קו העצים שעובר ב-4,000 מטרים ובהתאם הנוף הררי ודליל בצמחייה. הטרק עובר לצד אגמיים קרחוניים ומעיינות חמים. ניתן לראות מגוון בעלי חיים, ביניהם קונדורים, למות, אלפקות, וויסקאשות. מקובל ללכת את הטרק בחודשי החורף היבשים, מאי - ספטמבר. נקודות המוצא לטרק הן העיר ואראס והעיירה קאראס (Caraz) שמצפון לרכס. העיירה צ'יקיאן (אנ') נחשבה בעבר נקודת הכניסה לרכס. כיום ניתן להיכנס ברכב פנימה לתוך הרכס ולהגיע עד לכפר יאמאק (Llamaq, גובה 3,300 מטרים) ולאתר הלינה Cuartelwain. טרק אחר, מאתגר יותר, הוא ה-Alpine Circuit. טרק זה, שעובר קרוב יותר לפסגות הרכס, לוקח 8-10 ימים וכולל טיפוס מצוקים והליכה על גבי קרחונים.

גלריה
-----

* הרכס, מבט מהדרך בין העיירות צ'יקיאן (Chiquián) וקונוקוצ'ה (Conococha)הרכס, מבט מהדרך בין העיירות צ'יקיאן (Chiquián) וקונוקוצ'ה (Conococha)
* הרכסהרכס
* הכפר יאמאק (Llamaq) ברכסהכפר יאמאק (Llamaq) ברכס
* פסגות הסיולה גראנדה (אנ') (משמאל) וירופאחה (אנ')פסגות הסיולה גראנדה (אנ') (משמאל) וירופאחה (אנ')
* ה-Alpine Circuit. הפסגות משמאל לימין: ראסאק (אנ'), ירופאחה (אנ'), סיולה גראנדה (אנ') וסאראפו (אנ')ה-Alpine Circuit. הפסגות משמאל לימין: ראסאק (אנ'), ירופאחה (אנ'), סיולה גראנדה (אנ') וסאראפו (אנ')

ראו גם
------

* הרי האנדים

קישורים חיצוניים
----------------

| עיינו גם בפורטל: |
| --- |
|  | **פורטל אמריקה הלטינית** |

ויקישיתוף מדיה וקבצים בנושא **רכס הוואיוואש** בוויקישיתוף
* מפה תלת-ממדית של רכס הוואיוואש בגוגל מפות
* מפה אינטראקטיבית של רכס הוואיוואש
* תמונות ומידע למטייל

הערות שוליים
------------

1. ↑  Neate, Jill (1994). Mountaineering in the Andes: A Sourcebook for Climbers (PDF). Expedition Advisory Centre, Royal Geographical Society. pp. 21–25. ISBN 9780907649649.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531299305171
* GND: 4216636-6
* LCCN: sh85062750
* VIAF: 237315482
* WorldCat (עם VIAF): 237315482

 |
**מיכאל פלדמן** (1926 – 25 במרץ 2005) היה פרופסור לביולוגיה של התא במכון ויצמן למדע.

ביוגרפיה
--------

מיכאל פלדמן נולד בשנת 1926 בתל אביב. במלחמת העצמאות שירת כחוקר בחיל המדע. בשנת 1949 קיבל תואר שני מהאוניברסיטה העברית בירושלים, ובשנת 1952 קיבל בה תואר דוקטור, על עבודה שכותרתה "ההתפתחות האונטוגנית של הכונדרוקרניום : אוסטאוקרניום ושרירים קרניאליים ב-Pelobates syriacus". בשנים 1952–1955 התמחה בפוסט דוקטורט במיקרוביולוגיה אצל פרופ' וודינגטון (אנ') באוניברסיטת אדינבורו בסקוטלנד. בשנת 1955 הצטרף לסגל מכון ויצמן למדע. בשנת 1961 מונה לפרופסור חבר במחלקה לביולוגיה של התא, שאותה ייסד, ועמד בראשה עד 1992. בשנת 1963 מונה ליושב ראש המועצה המדעית של המכון. בשנים 1966–1971 היה דיקן מדרשת פיינברג, ו בשנים 1983–1985 היה דיקן הפקולטה לביולוגיה. כיהן כפרופסור אורח באוניברסיטת קליפורניה בברקלי, באוניברסיטת סטנפורד, ב-מכונים הלאומיים לבריאות, במכון סלואן קטרינג לחקר הסרטן (אנ') ועוד.

מחקרו עסק באימונולוגיה, ובפרט בקשר שבין המערכת החיסונית למחלת הסרטן.

בשנים 1972–1976 היה נשיא העמותה הישראלית לאימונולוגיה.

בשנת 1977 נבחר לחבר האקדמיה הלאומית הישראלית למדעים. ייסד בה את הוועדה המייעצת לחקר גנום האדם ואת הוועדה לנושא ההבטים המשפטיים והחברתיים בפרויקט גנום האדם (לימים ועדת הביואתיקה). היה חבר המועצה להשכלה גבוהה. נמנה עם מייסדי הטלוויזיה החינוכית והנחה בה את הוראת מדעי החיים. נמנה עם מייסדי האוניברסיטה הפתוחה והיה חבר בוועד הפועל שלה. 

היה העורך הראשי של כרך "מילואים ג'" של האנציקלופדיה העברית ועורך "לקסיקון אנציקלופדי חדש".

נבחר לחבר האקדמיה האמריקאית לאמנויות ולמדעים.

הוקרה
-----

* 1984: פרס גריפואל (אנ') של האיגוד הצרפתי לחקר הסרטן.
* 1986: פרס רוטשילד.
* 1988: דוקטור לשם כבוד מאוניברסיטת בן-גוריון בנגב.

קישורים חיצוניים
----------------

* מיכאל פלדמן באתר האקדמיה הלאומית הישראלית למדעים
* תמרה טראובמן, מת הפרופ' מיכאל פלדמן, מחלוצי חקר הסרטן בישראל, באתר הארץ, 27 במרץ 2005
* רמי רוטהולץ, קודם לא ידענו מה משתנה בתא הנורמלי, חדשות, 11 באוקטובר 1989

הערות שוליים
------------

1. ↑  רשימת מוסמכי האוניברסיטה, הארץ, 22 בדצמבר 1952
2. ↑  נבחרו יושב־ראש וסגן יושב־ראש המועצה המדעית של מכון ויצמן, חרות, 24 ביולי 1963
3. ↑  Prof. Michael Feldman, באתר של מדרשת פיינברג
4. ↑  פרופ' מיכאל פלדמן דיקן הפקולטה לביולוגיה, מעריב, 9 בינואר 1983
5. 1 2  פרופ' מיכאל פלדמן, באתר האקדמיה הלאומית הישראלית למדעים
6. ↑  Victor K. McElheny, Fundamental Biology at the Weizmann Institute, **Science**, Vol. 148, No. 3670 (April 30, 1965), pp. 614-618, in JSTOR
7. ↑  Israel Immunological Society - About
8. ↑  Weizmann Institute Professor and Documentary Film Win Awards - Jewish Telegraphic Agency, Jewish Telegraphic Agency, ‏August 10, 1984

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301938905171
* ISNI: 0000 0000 7703 8999
* LCCN: n95089321
* VIAF: 107519662
* WorldCat: lccn-n80164336

 |
דוכן למכירת שאיוט באי הצרפתי ראוניון
**צ'יוטה** (שם מדעי: *Sechium edule* כינויים נוספים: **שׁוּ שׁוּ**,**כּרִיסְטוֹפִין**, **יֶרֶק אַגָּס**, **מְלָפְפוֹן קוֹצִים** ועוד) הוא סוג צמח ממשפחת הדלועיים. משפחה זו כוללת צמחי גן מוכרים כגון קישוא, מלון, מלפפון ואחרים. מקורו של הצ'יוטה הוא במסו-אמריקה, וכיום מגדלים אותו בכל רחבי העולם. גידול הצ'יוטה מתבצע בעיקר במדינות ברזיל, קוסטה ריקה, אבחזיה וגאורגיה המייצאות את היבולים לאירופה, וכן בווראקוס המייצאת את הצ'יוטה לארצות הברית.

כמעט כל חלקי הצמח ראויים למאכל. 

רוב אוכלי הצ'יוטה, מכירים את פירות הצמח, הנצרכים לרוב לאחר בישול קצר, כמו דלעת וקישוא. אך למעשה גם שאר חלקי הצמח: שורש, גזע, גבעולים, עלים וזרעים ראויים למאכל. חלקי הצמח הרכים משמשים כמרכיב בסלטים שונים, בעוד החלקים הקשים מתבשלים כמו ירקות שורש.

השם
---

מקור השם הוא בשפה האצטקית. ומשמעותו דלעת קוצים. באנגלית מכונה לפעמים הפרי ירק אגס (vegetable-pear), בגלל צורתו המזכירה אגס, ובגרמנית שטאכלגורקה - מלפפון קוצים.

טקסונומיה
---------

הצמחה תועד לראשונה בבוטניקה המודרנית בעבודתו של פטריק בראון בשנת 1756‏ "*Civil and Natural History of Jamaica*"‏.
אולוף שוורץ כלל אותו בשנת 1800 בשמו הנוכחי *Sechium*.

קישורים חיצוניים
----------------

ויקישיתוף מדיה וקבצים בנושא **צ'יוטה** בוויקישיתוף
* צ'יוטה, באתר NCBI (באנגלית)
* צ'יוטה, באתר Tropicos (באנגלית)
* צ'יוטה, באתר GBIF (באנגלית)
* צ'יוטה, באתר IPNI (באנגלית)
* צ'יוטה באתר **גרין גלובל**

הערות שוליים
------------

1. ↑  
Browne, Patrick (1756), *Civil and Natural History of Jamaica*, נבדק ב-2007-03-19
**ראפע סלאמה** (בערבית: **رافع سلامة**) או בכינויו **אבו סלאח** הוא מפקד חטיבת ח'אן יונס בזרוע הצבאית של חמאס, גדודי עז א-דין אל-קסאם. הוא מנהל את מוקד הלחימה המרכזי תחת פיקודו של מוחמד דף. תחתיו פועלים לפחות ארבעה מפקדי גדודים. הוא היה מעורב בחטיפת גלעד שליט וניצל פעם אחת מחיסול.

בכרוז שפרסם צה"ל בדצמבר 2023 ברצועת עזה, בו הציע פרס על בכירי חמאס, הופיע ראפע סלאמה במקום השלישי, כאשר על ראשו הוצע פרס כספי של 200,000 דולר.

ברשימת מבוקשי חמאס המוצגת בקלפים הוא מיוצר על ידי מלכה (Q) מה שמראה את חשיבותו בארגון.

ביוגרפיה
--------

### חיים מוקדמים

לפני שהצטרף לחמאס, עבד סלאמה במשרה בכירה בבית הספר "אל-חוראני" במחנה הפליטים של ח'אן יונס, שהוא אחד מבתי הספר שמפעיל אונר"א ברצועת עזה.

מאז תחילת שנות ה-2000, סלאמה יזם מספר רב של פיגועי טרור. אחד הראשונים שבהם היה שילוח מחבלים למארב באזור סופה באוקטובר 2007.

### לאחר תוכנית ההתנתקות

אמו, רחימה סלאמה אבו שמאלה, נהרגה לטענת הפלסטינים מאש צה"ל במהלך אחד מניסיונות החיסול שלו. היא הייתה אחותו של ג'וואד אבו שמאלה, חבר בלשכה המדינית של חמאס, שחוסל בתחילת מלחמת חרבות ברזל.

ב-31 בדצמבר 2008, במהלך במבצע עופרת יצוקה, הופצץ ביתו של סלאמה, וב-2012, במהלך מבצע עמוד ענן, מזל"ט ישראלי תקף שוב את ביתו בח'אן יונס. כמו על פי דיווחים פלסטינים ביתו הופצץ מספר ימים לפני סיום מבצע צוק איתן, וב-12 במאי 2021 במהלך מבצע שומר החומות ביתו הופצץ שוב. בסך הכל הופצץ ביתו כ-7 פעמים.

אביו נעצר במהלך מלחמת חרבות ברזל, בתחילת פברואר 2024.

הערות שוליים
------------

1. 1 2  מבוקשים: חמאס, באתר story.mako.co.il (באנגלית)
2. ↑  400 אלף דולר על סנוואר: ה"מחירון" על ראשם של בכירי חמאס נחשף, באתר מעריב אונליין, 14 בדצמבר 2023
3. 1 2  דורון פסקין, מי זה ראפע סלאמה?, באתר טלגרם, ‏16.12.2023
4. ↑  Daniel Ackerman, Hamas’s Top Terrorist Leadership, FDD, ‏2024-01-10 (באנגלית)
5. ↑  מבצע "עופרת יצוקה" - עדכון מספר 5, באתר מרכז המידע למודיעין וטרור, ‏1.1.2009
6. ↑  דיווח: מזל"ט ישראלי תקף בית של בכיר חמאס בחאן יונס - וואלה! חדשות, באתר וואלה!, ‏2012-11-18
7. ↑  רדואן אל-אקראס, "הבית שבתמונה שייך למפקד בגדודי אל-קסאם, ראפע סלאמה. הוא הופצץ 5 פעמים ונבנה מחדש בכל פעם. במלחמה הנוכחית הוא הופצץ שוב", באתר טוויטר, ‏6.8.2014
8. ↑  צה"ל, לפני זמן קצר, הותקפו בתיהם של מח״ט העיר עזה, באסם עיסא, מח״ט חאן יונס ראפע סאלמה וראש מערך המודיעין הצבאי של חמאס מוחמד יאזורי, באתר טוויטר, ‏12.5.2021
9. ↑  "הרגע הותקפו בח'אן יונס שני בתים שכנים: הבית של ראפע סאלמה והבית של מוחמד אל-עזורי", באתר טוויטר, ‏12.5.2021
10. ↑   צפו בעדכון דובר צה"ל, באתר צה"ל, 13 בפברואר 2024
אמסטרדם
**וילם ארונדאוס** (בהולנדית: **Willem Arondeus**‏; 22 באוגוסט 1894 – 1 ביולי 1943) היה אמן וסופר הומוסקסואל הולנדי, שהצטרף לתנועת ההתנגדות האנטי נאצית במלחמת העולם השנייה, והוכר כחסיד אומות העולם על ידי יד ושם ב-19 ביוני 1986.

שנותיו הראשונות
---------------

וילם ארונדאוס נולד בנארדן, כבנו הצעיר של סוחר דלקים מאמסטרדם. הוריו היו הנדריק קורנליס ארונדאוס וקאתרינה ווילהלמינה דה וריס. הוא התחיל לעבוד כמאייר, מעצב כרזות ושטיחי קיר וצייר, למשל ציור קיר גדול על בניין עיריית רוטרדם. הוא העריץ את המעצב ההולנדי המבוגר {{קישור שפה||Richard Roland Holst|רישרד רולנד הולסט}, והדבר מתבטא בעבודותיו. בחייו לא השיג הרבה תהילה וחי בדוחק.
בסביבות שנת 1935, הוא ויתר על אמנות חזותית והפך סופר. את השירים והסיפורים שכתב בשנת 1920 לא פרסם, אבל בשנת 1938 הוא פרסם שני רומנים, "בית הינשופים" ו"בפרוח צנונית החורף", שניהם מאוירים עם עיצובים שנעשו על ידי ארונדאוס עצמו. ב-1939 יצאה לאור יצירתו הטובה ביותר, "מתת'יס מריס: הטרגדיה של חלום", ביוגרפיה של הצייר מתת'יס מריס (Matthijs Maris), שהיה אחיהם של האמנים ההולנדיים יעקב וילם מריס. שנתיים לאחר מכן הוציא את הספר "דמויות ובעיות בציור מונומנטלי בהולנד" גם הוא עם איורים מאת המחבר. בשלב זה היה ארונדאוס כבר מעורב בתנועת המחתרת ההולנדית.

במחתרת
------

באביב של שנת 1941, הוא החל בפעילות מחתרתית שבה הוא ניסה להסית את עמיתיו אמנים להתנגד לכיבוש הנאצי של הולנד. ארונדאוס הבין מוקדם מאחרים, שהדרישה הנאצית שכל היהודים להירשם אצל הרשויות המקומיות אין כוונתה, כפי שטענו הנאצים, למען ביטחונם, אלא כדי שאפשר יהיה לגרשם לווסטרבורק - מחנה הריכוז ומשם למחנות ההשמדה בפולין.

החלה התארגנות של מספר ארגוני מחתרת להשגת מסמכים מזויפים עבור יהודים והטמעתם באוכלוסייה הכללית. ארונדאוס היה חבר באחת מקבוצות אלו - Raad van Verzet (מועצת ההתנגדות) תוך זמן קצר, החלו הנאצים לפעול כדי לחשוף את המסמכים המזויפים על ידי השוואת השמות עם אלה במרשם האוכלוסין המקומי. כדי לעכב את הנאצים, ב-27 במרץ 1943, ארונדאוס הוביל קבוצה בפעולה חבלנית שפוצצה את בניין מרשם האוכלוסין באמסטרדם, בפעולה זו השתתפה גם המוזיקאית הלסבית ההולנדית פרידה בלינפנט. אלפי תיקים הושמדו, ועיכבו את הניסיון להשוות מסמכים לרישום. בתוך שבוע, ארונדאוס ושאר חברים מן הקבוצה נעצרו. הם הוצאו להורג בהארלם באותו חודש יולי. מילותיו האחרונות של ארונדאוס, שחי בגלוי כהומוסקסואל לפני המלחמה, לפני הוצאתו להורג, היו "ידע-נא העולם כי הומוסקסואלים אינם פחדנים."

הכרה והנצחה
-----------

בשנת 1945, לאחר שחרורה של הולנד, הוענקה למשפחתו מדליה על פעולותיו על ידי ממשלת הולנד.

בשנת 1984, הוענק לארונדאוס ולכל יתר חברי הקבוצה עיטור "צלב זיכרון ההתנגדות" (אנ') (*Verzetsherdenkingskruis)* על ידי מלכת הולנד*.*

ב-19 ביוני 1986 הוכר כחסיד אומות העולם על ידי יד ושם, ושמו הונצח על לוח הכבוד בחורשת חסידי אומות העולם.

קישורים חיצוניים
----------------

ויקישיתוף מדיה וקבצים בנושא **וילם ארונדאוס** בוויקישיתוף
* וילם ארונדאוס באנציקלופדיית השואה של אתר מוזיאון השואה הלאומי של ארצות הברית (אנגלית)
* וילם ארונדאוס - פעילותו להצלת יהודים בתקופת השואה, באתר יד ושם (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011910677105171
* BnF: cb14525590c (data)
* BPN: 46978903
* GND: 119220601
* ISNI: 0000 0000 6677 566X
* LCCN: n93109755
* NTA: 06958382X
* RKD: 112056
* SUDOC: 235617288
* ULAN: 500116710
* VIAF: 52494241
* WorldCat: lccn-n93109755

 |
**עז א-דין אל-חדאד** (בערבית: **عز الدين الحداد**) הוא אחד מהמפקדים הבכירים במטכ"ל של הזרוע הצבאית של חמאס. הוא משמש כמפקד חטיבת העיר עזה ונחשב לדמות מפתח ב"ממשלת הצללים" של הארגון. תחתיו פועלים לפחות ארבעה גדודים. אל-חדאד היה אחראי על מספר מבצעים צבאיים ותכנוני טרור ברצועת עזה ובאזורים סמוכים.

במהלך מבצע עמוד ענן ב-2012 וגם במהלך מבצע שומר החומות ב-2021 הופצץ ביתו. בינואר 2024 במהלך מלחמת חרבות ברזל, אוגדה 162 של צה"ל פשטה על ביתו שבדרג' תופאח.

חדאד ניצל בעבר ממספר ניסיונות חיסול, כולל אחד במהלך מלחמת חרבות ברזל בחודש פברואר 2024, אז הותקף בית בתל אל-הווא בו הוערך כי הוא שוהה. נכון למרץ 2024 הוא נחשב לאישיות בצמרת יעדי החיסול של ישראל בעזה.

ביוגרפיה
--------

במהלך שירותו, אל-חדאד שימש כמקשר חשוב בין מפקדי חמאס השונים, והיה מעורב בתכנון וביצוע מבצעים צבאיים רבים. 

בזמן מבצע עמוד ענן ב-2012 תפקידו היה מפקד חטיבת דרום העיר עזה. כמו כן במהלך המבצע הפיץ הפציץ צה"ל את ביתו. בזמן מבצע שומר חומות ב-2021 תפקידו היה גם מפקד הסיוע הקרבתי הכלל רצועתי, ובמהלך המבצע ב-17 במאי 2021 הפציץ צה"ל את ביתו.

דירתו בעזה שימשה כמרכז לפגישות ולתכנון מבצעים, ובמהלך הפשיטה אליה במהלך מלחמת חרבות ברזל נמצאו תמונות שהעידו על קשרים חמים עם מפקדים אחרים בארגון, בהם מפקד גדוד שאטי שחוסל.

אל-חדאד הואיל במעורבות ישירה ותכנון של מבצעים צבאיים ופיגועים נגד ישראל, מה שהביא למותם של רבים וגרם לנזק רב. הוא נחשב לאחת הדמויות המרכזיות במערך הצבאי והלוחמה של חמאס.

אחד מבתיו בעזה הושמד בתאריך 3 במרץ 2024, במסגרת מלחמת חרבות ברזל.

קישורים חיצוניים
----------------

* עז א-דין אל חדאד מאיים על ישראל: "האויב יופתע מהדיוק, העוצמה, וההשפעה של הטילים שלנו", אל-ג'זריה, 26.5.2022, באתר טוויטר

הערות שוליים
------------

1. 1 2  מבצע "עמוד ענן", באתר השב"כ, ‏5.12.2012
2. 1 2  צה"ל, ציוץ דובר צה"ל, באתר טוויטר, ‏17.5.2021
3. ↑  צה"ל רושם הישגים: השתלטות על ביתו של מח״ט העיר עזה | צפו בתיעוד, באתר מעריב, ‏2024-01-02
4. ↑  מבוקשים: חמאס, באתר story.mako.co.il (באנגלית)
5. 1 2  שחר קליימן, דיווח: מח"ט העיר עזה בחמאס ניצל מניסיון חיסול, באתר ישראל היום, ‏18.2.2024
6. ↑  מי הבא בתור? בכיר חמאס שחוסל ואלה שנשארו | ישראל היום, באתר www.israelhayom.co.il, ‏2024-03-15
7. ↑  חיל האוויר הישראלי, חיל-האוויר תקף חמישה בתי מפקדים בכירים בארגון הטרור חמאס ששימשו כתשתיות טרור, באתר חיל האוויר, ‏17.5.2021
8. ↑  שחר קליימן, היעד הבא: נחשף תיעוד חדש של מח"ט העיר עזה בחמאס, באתר ישראל היום